Robert Vella nħatar bħala l-uffiċjal kap eżekuttiv il-ġdid tal-Awtorità tal-Artijiet. Din il-ħatra ġiet wara sejħa pubblika maħruġa fl-aħħar tas-sena li għaddiet. Ħabbar dan il-Ministru għall-Ekonomija u l-Industrija Silvio Schembri permezz ta' stqarrija. Il-Ministru Schembri qal li l-Awtorità tal-Artijiet issa għandha twitti t-triq għall-identifikazzjoni ta' metodi biex tkun żgurata l-effiċjenza tagħha, tnaqqas il-proċeduri burokratiċi bla bżonn u taqdi aħjar lill-pubbliku. Vella għandu aktar minn 35 sena esperjenza jaħdem fis-settur pubbliku u okkupa diversi rwoli fl-Awtorità tal-Ippjanar. Robert Vella kien involut fi proġetti kapitali ewlenin u għal xi żmien kien stazzjonat fir-Renju Unit bħala parti minn work placement barra mill-pajjiż fid-Dipartiment tal-Ippjanar tal-Kunsill tal-Belt ta' Southampton. Robert Vella ggradwa fl-Amministrazzjoni tal-Artijiet (Ippjanar) mill-Università ta' Malta u wara f'B.Sc fl-Ippjanar Ambjentali (Riġenerazzjoni Urbana) mill-Università Birmingham City fir-Renju Unit. Huwa wkoll membru permanenti tal-Union Professjonisti Awtorità tal-Ippjanar kif ukoll serva għal 7 snin bħala membru tal-kumitat eżekuttiv. F'Diċembru li għadda Piscopo mhux se jibqa' Kap Eżekuttiv tal-Awtorità tal-Artijiet Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601c0bc944bfa_rand.td-a-rec-img{text-align:left}.td_uid_3_601c0bc944bfa_rand.td-a-rec-img img{margin:0 auto 0 0}